Յուվյասկյուլյայի համալսարան

Յուվյասկյուլյայի համալսարան (, ), Ֆինլանդիայի երրորդ խոշորագույն համալսարանը Հելսինկիի և Տուրկուի համալսարաններից հետո։ Գտնվում է Յուվյասկյուլյա քաղաքում։

2013 թվականին հեղինակավոր բրիտանական QS Quacquarelli Symonds ընկերության վարկանիշում համալսարանը աշխարհում լավագույն բուհերի շարքում զբաղեցրել է 299-րդ տեղը։

Պատմություն
Հիմնադրվել է 1934 թվականին, սակայն համալսարանի նախորդը կարող է համարվել 1863 թվականին հիմնադրված ուսուցիչների ավագ դպրոցը՝ ուսուցիչների վերապատրաստման առաջին ֆիննալեզու կրթական հաստատությունը, որը 1937 թվականին վերածվել է կրթության քոլեջի և իրավունք է ստացել շնորհելու դոկտորի աստիճան։

1983-1984 թվականներին Ֆինլանդիայում առաջին անգամ համալսարանում թանգարանային դասավանդումը կազմակերպվել է որպես առանձին առարկայի ուսուցում, 1989 թվականին ներկայացվել է դասավանդման տոկոսադրույք, 1998 թվականին` պրոֆեսորական աստիճան։

2010 թվականին համալսարանի կայք էջում սխալմամբ հրապարակվել է մոտ 4000 ուսանողի տվյալ, որոնք ստաժավորում են անցել արտասահմանում, որի հետ կապված հետաքննություն է անցկացվել։

2013 թվականին Ֆինլանդիայի նախագահ Սաուլի Նինիստոն արժանացել է համալսարանի պատվավոր դոկտորի կոչմանը`65-ամյակի կապակցությամբ։

Դասընթացներ 
Համալսարանն ունի 7 ֆակուլտետ (ներառյալ երկրի միակ ֆիզիկական կուլտուրայի ֆակուլտետը), որտեղ սովորում է 15 հազար ուսանող և 25 հազար մեծահասակ մասնակից։ Ուսանողների և ուսուցիչների փոխանակման լայն ցանցը ներառում է ավելի քան 350 արտասահմանյան բուհեր։

Ուսանողական միությունների հետ համագործակցությամբ համալսարանը մի շարք ծառայություններ է առաջարկում արտասահմանցի ուսանողների համար, ներառյալ ուսանողական բնակարաններում տեղավորում, կողմնորոշման ծրագիր, համալսարանական սիմֆոնիկ նվագախմբի ելույթներ, մի քանի երգչախմբեր և երաժշտական խմբակներ, ուսանողական թատրոն և ռոք ակումբ։

Կազմակերպություն 
Համալսարանն առաջարկում է բակալավրի և հետբուհական կրթության աստիճաններ, ուսուցիչների վերապատրաստման ծրագրեր և գիտության տարբեր ճյուղերի ավելի քան 120 առարկաներ։

Համալսարանն այժմ ունի վեց ֆակուլտետ՝
 Հումանիտար և հասարակական գիտությունների ֆակուլտետ
 Տեղեկատվական տեխնոլոգիաների ֆակուլտետ
 Կրթության և հոգեբանության ֆակուլտետ
 Սպորտի և առողջապահության ֆակուլտետ
 Մաթեմատիկայի և գիտության ֆակուլտետ
 Յուվյասկյուլյայի համալսարանի բիզնեսի և տնտեսագիտության դպրոց

Գերազանցության կենտրոններ 
Ֆինլանդիայի ակադեմիայի կողմից առաջադրված գիտությունների գերազանցության կենտրոններ՝

2018-2025 թթ.
 Ծերացման և խնամքի վերաբերյալ հետազոտություն (համակարգող՝ Յուվյասկյուլյա)
 Հակադարձ մոդելավորում և պատկերավորում (համակարգող՝ Հելսինկի)
 Խաղի մշակույթի ուսումնասիրություն (համակարգող՝ Տամպերե)

2014-2019 թթ.
 Վերլուծություն և դինամիկայի հետազոտություններ (Հելսինկիի և Յուվյասկյուլյայի համալսարաններ)

2012-2017 թթ.
 Միջուկային և ակսելերատորի վրա հիմնած ֆիզիկա (Nuclear and Accelerator Based Physics)  (ունի ցիկլատրոն)
 Կենսաբանական փոխազդեցությունների հետազոտություն
 Հակադարձ պրոբլեմների ֆիննական գերազանցության կենտրոն (Հելսինկիի և Յուվյասկյուլյայի համալսարաններ)
 Հասարակության պատմություն։ Կրկին  խորհրդածում Ֆինլանդիա 1400‒2000 (Տամպերեի և Յուվյասկյուլյայի համալսարաններ)
 Ցածր ջերմաստիճանի քվանտային երևույթներ և սարքեր 2012-2017 թթ. (JYU Աալտոյի համալսարանի հետ համատեղ և VTT)
 Միջառարկայական երաժշտության հետազոտության ֆիննական գերազանցության կենտրոն

Ծանոթագրություններ

Արտաքին հղումներ 
  Յուվյասկյուլյայի համալսարանի պաշտոնական կայք 

Ֆինլանդիայի համալսարաններ
1934 հիմնադրումներ Ֆինլանդիայում
1934 հիմնադրված կրթական հաստատություններ